**QEVERISJA VENDORE**

Gjendja aktuale e qeverisjes vendore është produkt i dinamikës së një sërë reformash institucionale për decentralizimin dhe autonominë vendore. Procesi i decentralizimit dhe i au- tonomisë vendore u materializua edhe më tej me miratimin e Kushtetutës dhe nënshkrimin e Kartës Europiane për Autonominë Lokale. Qeveria vendore në Shqipëri ngrihet dhe funksionon mbi bazën e parimit të autonomisë vendore. Njësitë e vetëqeverisjes vendore janë bashkitë dhe qarqet. Bashkia është njësi bazë e vetëqeverisjes vendore, ndërsa Qarku është njësi e nivelit të dytë të vetëqeverisjes vendore. Me miratimin  e ligjit 115/2014 “Për ndarjen administrativo-territoriale  të njësive të qeverisjes vendore në Republikën e Shqipërisë”, ndarja e re territoriale përcakon si njësi të qeverisjes vendore 61 bashki dhe 12 qarqe. Bashkia e Pukës është pjesë e Qarkut Shkodër dhe përbëhet nga 5 njësi të qeverisjes vendore, (Pukë,Gjegjan, Rrape, Qelëz dhe Luf-Qerret). Në përbërjen e tyre këto njësi administrative përfshijnë gjithsej një qytet dhe 41 fshatra. Në çdo bashki krijohet organi përfaqësues dhe organi ekzekutiv. Organi ekzekutiv i bashkisë është kryetari i bashkisë. Organi përfaqësues i bashkisë është këshilli bashkiak. Ky organ përbëhet nga 15 këshilltarë, përfaqësues të subjekteve të ndryshme politike të zgjedhur në zgjedhjet vendore.

**FUNKSIONET E QEVERISJES VENDORE**

Njësitë e vetëqeverisjes vendore ushtrojnë funksione, kompetenca, si dhe funksione të deleguara. Rregullojnë dhe administrojnë ushtrimin e funksioneve të veta në mënyrë të plotë dhe të pavarur, në përputhje me Kushtetutën, Kartën Europiane të Autonomisë Vendore dhe ligjet në fuqi. Njësitë e vetëqeverisjes vendore ushtrojnë funksionet duke respektuar politikat kombëtare dhe rajonale. Ndër funksionet bazë të njësive të vetëqeverisjes vendore janë:

1.        Funksionet  e bashkive në fushën e infrastrukturës dhe shërbimeve publike.
2.        Funksionet  e bashkive në fushën e shërbimeve sociale.
3.        Funksionet  e bashkive në fushën e kulturës, sportit dhe shërbimeve argëtuese.
4.        Funksionet  e bashkive në fushën e mbrojtjes së mjedisit.
5.        Funksionet  e bashkive në fushën e bujqësisë, zhvillimit rural, pyjeve dhe kullotave

 publike,natyrës dhe biodiversitetit.
6.        Funksionet  e bashkive në fushën e zhvillimit ekonomik vendor.
7.        Funksionet  e bashkive në fushën e sigurisë publike.
8.        Funksionet  dhe kompetencat e deleguara.